In nomine sanctae et indiuiduae Trinitatis, significare studuimus tam praesentibus quam futuris quum Stephanus de Dreio donauit ecclesiae sancti Symphoriani in perpetuum possidendum quicquid habebat in ecclesia de Draceio et obtulit super altare, consilio fratrum et amicorum suorum huic donationi assensum praebentium. Facta est autem haec donatio fauore et consensu domni Henrici Eduensis episcopi et Gautherii archidiaconi et aliorum multorum canonicorum Eduensium. Laicorum quoque multitudo huic actioni interfuit et praesertim conuentus sancti Symphoriani.